09/12/2022 | Administración LocalMunicipal
Arteixo
Persoal
Convocatoria a bases especificas 3 prazas administrativo/a

É obxecto da presente, a regulación específica do proceso selectivo de estabilización do emprego temporal, de conformidade co disposto no artigo 2, e nas disposicións adicionais sexta e oitava da Lei 20/2021, de 28 de decembro, de Medidas urxentes para a redución da temporalidade no emprego público, a través do procedemento de concurso, para cobertura en propiedade de tres prazas do posto de ADMINISTRATIVO/A (unha praza por quenda restrinxida ao colectivo con diversidade funcional), persoal funcionario de carreira, correspondente ao Grupo/Subgrupo C1, Escala Administración Xeral, Subescala Administrativa (establecido no artigo 76 do RDLex 5/2015 de 30 de outubro do texto refundido do EBEP), incluídas na OEP extraordinaria de 2022 (BOP A Coruña nº 98 de 25 de maio de 2022). As presentes bases específicas complétanse coas bases xerais publicadas no BOP A Coruña nº 204 de 27 de outubro de 2022, determinándose coas presentes aqueles aspectos propios e específicos da convocatoria das prazas sinaladas. Estableceranse dous procesos selectivos simultáneos dado que unha praza está restrinxida ao colectivo con diversidade funcional (inicialmente adscrita ao departamento de Servizos Sociais) e dúas prazas van por quenda libre (inicialmente adscritas ao departamento de Contratación e ao departamento de Obras), ambos os dous polo procedemento de concurso. No suposto de que a praza restrinxida ao colectivo con diversidade funcional sexa declarada deserta, acumularase dita praza ás dúas prazas convocadas por quenda libre. As retribucións actuais corresponden ás propias dun posto de Administrativo C1, complemento de destino 20 e complemento específico mensual de 498,07 € no 2022. A xornada laboral será de 37,5 horas semanais en cómputo anual, cos descansos establecidos legalmente. Entre outras funcións propias da súa categoría profesional, serán encomendadas ás prazas correspondentes as seguintes: - Tramitación e seguemento de expedientes administrativos dando conta ao seu superior xerárquico inmediato - Control dos prazos, trámites, resolución, suficiencia documental, compulsas, rexistro baixo a dirección do técnico responsable - Mantemento e actualización das bases de datos que se precisen para o control dos expedientes e da súa tramitación - Xestión administrativa de decretos, propostas, oficios, comunicacións, dilixencias, providencias e canta documentación sexa necesaria para a tramitación dos expedientes, así como das solicitudes de particulares, incluíndo o trámite das publicacións procedentes - Arquivo, ordenación e escaneo de expedientes - Tramitación burocrática e administrativa de actos de trámite de expedientes (busca de información, documentación, acordos, providencias.) - Atención ao público, presencial, telemática e telefónica - Xestión administrativa de propostas de gasto necesarias no departamento. - Apoio/colaboración co técnico responsable na tramitación de informes, expedientes, propostas, etc. - Tramitación de expedientes a órganos colexiados - Actualización e utilización de programas informáticos xerais e específicos - Calquera outra función correspondente á súa subescala e propia das súas competencias e atribucións profesionais Serán requisitos de acceso á convocatoria os establecidos nas bases xerais, a excepción da titulación que queda determinada de seguido e a acreditación de diversidade funcional segundo o seguidamente exposto para a praza convocada por quenda restrinxida para dito colectivo. Titulación: Estar en posesión de título de bachiller ou titulación equivalente que habilite para o acceso ao grupo C1, de conformidade ao establecido no texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, de 30 de outubro. Quenda restrinxida ao colectivo con diversidade funcional: estar en posesión de acreditación oficial dun nivel de diversidade funcional física ou psíquica igual ou superior ao 33%. A instancia solicitando a participación rexirase polo establecido nas bases xerais e deberá seguir o modelo establecido como Anexo I debendo achegarse a documentación solicitada nas bases xerais (DNI, titulación, declaración xurada, autobaremo con documentación acreditativa dos méritos académicos e laborais, título de galego Celga 4 ou equivalente, xustificante de pagamento de taxa de exame). Os/as aspirantes da quenda restrinxida ao colectivo con diversidade funcional deberán achegar a acreditación oficial dun nivel igual ou superior ao 33%. Ademais deberán facer constar a tipoloxía de diversidade física/psíquica non inhabilitante para desenvolvemento da praza convocada. O prazo de presentación de instancias de conformidade ao establecido nas bases xerais será de 20 días naturais dende o seguinte ao da publicación de anuncio no BOE desta convocatoria e bases específicas. Con carácter previo estas bases específicas serán publicadas integramente no BOP e remitido anuncio ao DOG. As demais publicacións serán realizadas no taboleiro e complementariamente na web municipal e rexeranse polo establecido nas bases xerais. A taxa de dereitos de exame establécese en 19,61 €. Poderá realizarse presencial ou telemáticamente a través da web municipal www.arteixo.org // Servizos económicos // Cidadanía // Oficina virtual tributaria // Realizar pago on line // Taxas. Para o pago telemático precisará un número de recibo que deberá ser facilitado polo departamento de Rendas e exaccións). En calquera caso, para instrucións de pago de taxas, recoméndase remitir mail ao departamento de Rendas e exaccións (rendas@arteixo. org) ou poñerse en contacto telefonicamente co mesmo (981 659 029 e 981 659 031). O establecido nas bases xerais. O determinado nas bases xerais que será designado nominalmente, cos membros titulares e suplentes, no Decreto de aprobación da listaxe provisional de aspirantes admitidos/as e excluídas/os aos efectos de abstención/recusación, que de ser o caso, resolveranse no Decreto de listaxe definitiva. O sistema de selección será o de concurso de valoración de méritos, segundo o determinado nas bases xerais para os procesos selectivos derivados das disposicións adicionais sexta e oitava da Lei 20/2021, do 28 de decembro. O/a aspirante deberá aportar xunto coa documentación acreditativa dos méritos alegados o autobaremo establecido nesta convocatoria específica (Anexo II). Aqueles/as aspirantes que non presenten o autobaremo xunto coa documentación acreditativa no prazo de presentación de instancias ou no de emenda, serán cualificados con 0 puntos. Aqueles méritos alegados que non estean debidamente acreditados de conformidade ás bases xerais e ás presentes específicas, non serán valorados. A puntuación máxima posible nesta fase de concurso é de 100 puntos. A.- MÉRITOS PROFESIONAIS (máximo 90 puntos): A experiencia profesional deberá acreditarse con Informe de vida laboral máis certificado expedido polo fedatario público da Administración no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada. A puntuación da experiencia profesional está referida a xornada completa, sendo que no suposto de xornada parcial, outorgarase a puntuación proporcional correspondente.1. Servizos prestados na entidade local convocante como administrativo/a pertencente ou equiparable ao subgrupo C1, en calidade de persoal temporal: 0,94 puntos por mes completo 2. Servizos prestados na entidade local convocante noutros corpos, escalas e categorías en calidade de persoal temporal: 0,22 puntos por mes completo 3. Servizos prestados noutras Administracións Públicas (distintas da entidade local convocante) como administrativo/a pertencente ou equiparable ao subgrupo C1, en calidade de persoal temporal: 0,3 puntos por mes completo 4. Servizos prestados no resto do sector público como administrativo/a, en calidade de persoal temporal: 0,06 puntos por mes completo B.- OUTROS MÉRITOS (máximo 10 puntos) 1. Titulación superior á requirida para o acceso e relacionada coa praza: 0,1 puntos.2. Formación e capacitación profesional: valorarase a realización de cursos homologados polas diferentes Administracións Públicas ou outras entidades do sector público, os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza convocada (procedemento administrativo, xestión de expedientes na administración pública, atención ao público, protección de datos, administración electrónica, informática e competencias dixitais, facendas locais, contabilidade pública, contratación e similares) e os considerados transversais como os de coñecemento da lingua galega, os relacionados coa prevención de riscos, ergonomía en traballos de oficina, dereitos e deberes dos empregados públicos, igualdade de xénero, a protección de datos, traballo en equipo, xestión de tempo, a protección do medio ambiente desde o ámbito laboral e similares). A puntuación será de 0,333 puntos por hora de curso. Non serán valorados os cursos nos que non figure o número de horas lectivas (ou conversión de equivalencia). Non serán tidos en conta os cursos propios de informática de usuario (deseño webs, internet, procesadores de textos, excel básico, word e análogos), así como tampouco aqueles con antigüidade de máis de 10 anos a contar dende a data de remate do prazo de presentación de instancias. A valoración dos distintos cursos é excluínte, de xeito que non poderá valorarse dúas veces un único curso nin poderán valorarse fraccionadamente, isto é, non serán valorados independentemente os cursos que formen parte dos créditos para obtención dunha titulación superior. Carácter obrigatorio e non eliminatorio para todos/as os/as aspirantes que non aporten título para exención da realización desta proba. Trátase dunha proba dirixida á comprobación, por parte do Tribunal, de que os/as aspirantes comprenden, falan e/ou escriben correctamente o galego. A proba de galego consistirá na tradución escrita directa dun texto en castelán facilitado polo Tribunal, á lingua galega, nun tempo máximo de 30 minutos. O texto será escollido polo Tribunal cualificador do proceso selectivo inmediatamente antes de celebrarse a proba, podendo formarse con parágrafos de distintos textos. Empregaranse os seguintes criterios de desempate por este orde: - Estar ocupando unhas das prazas obxecto da convocatoria - Estar ocupando unha das prazas da mesma categoría que a convocada na administración convocante - Estar ocupando unha praza de distinta categoría que a convocada na administración convocante - Antigüidade total acumulada en calquera das Administracións Públicas - Maior idade O Tribunal non poderá declarar que supera o proceso selectivo un número superior de aspirantes que o número de prazas convocadas (unha praza por quenda restrinxida ao colectivo con diversidade funcional e dúas prazas por quenda libre). Non obstante, elaborarase unha listaxe de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente de análoga natureza das prazas convocadas. No suposto de que non aproben o proceso selectivo algún/ningún aspirante, o Tribunal declarará deserta unha ou varias prazas das convocadas. Elaboraranse dúas listaxes de cualificacións finais, unha para a praza de quenda restrinxida ao colectivo con diversidade funcional e outra para as dúas prazas de quenda libre. No suposto de que quede deserta a convocatoria da praza restrinxida ao colectivo con diversidade funcional, a vacante acumularase ás dúas prazas convocadas pola quenda libre. As cualificacións finais dos/as aspirantes aprobados/as no proceso selectivo específico serán ordenadas con orde de prelación e publicadas no taboleiro de anuncios e na páxina web do Concello (www.arteixo.org). No prazo de 3 días hábiles seguintes á publicación, poderanse presentar por Rexistro de entrada, reclamacións ou alegacións as mesmas, todo isto sen prexuízo dos prazos legalmente establecidos para interposición dos recursos que os/as lexitimamente interesados/as podan interponer na defensa dos seus intereses. Rematado o prazo de exposición referido, o Tribunal cualificador resolverá as reclamacións/alegacións elevando á Alcaldía-Presidencia proposta final de nomeamento, en réxime administrativo como persoal funcionario de carreira, a favor dos/as aspirantes correspondentes. Poderanse establecer períodos de proba de conformidade ao marco legal de aplicación de cada caso. O/a aspirante en primeiro lugar da listaxe de puntuacións finais da quenda restrinxida ao colectivo con diversidade funcional será o/a primeiro/a en elixir departamento de adscrición. Os/as aspirantes que ocupen a primeira e segunda posición na listaxe de puntuacións finais da quenda libre elixirán departamento de adscrición seguidamente segunda esa orde. O establecido nas bases xerais. Estas bases xerais e cantos actos administrativos deriven das mesmas poderán ser impugnadas polos/as interesados/as nos casos e na forma establecidos pola Lei de Réxime Xurídico das Administracións Públicas e pola Lei do Procedemento Administrativo Común. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nas bases xerais e nestas bases específicas. A súa actuación poderá ser impugnada coa interposición de recurso de alzada e calquera outro que se considere procedente en dereito de conformidade ao establecido pola Lei 39/2015, de 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público. A lexislación aplicable ao presente procedemento é a seguinte: - Real Decreto Lexislativo 5/2015, de 30 de outubro, do texto refundido do EBEP - Real Decreto Lexislativo 2/2015, do texto refundido do Estatuto dos Traballadores - Lei 20/2021, de 28 de decembro, de medidas urxentes para a redución da temporalidade no emprego público. - Lei 30/1984, de 2 de agosto, de medidas para a reforma da Función Pública (naquelas disposicións aínda vixentes e que sexan básicas) - Lei 7/1985, de 2 de abril, reguladora das Bases de Réxime Local - Texto refundido das disposicións legais vixentes en materia de réxime local, aprobado por Real Decreto Lexislativo 781/1986, de 13 de xuño (naquelas disposicións básicas) - Lei 2/2015, de 29 de abril, de Emprego Público de Galicia - Lei 5/1997, de 22 de xullo, da Administración Local de Galicia - Texto refundido da Lei de Igualdade das Mulleres de Galicia - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local - Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables - Lei 53/1984, 26 de decembro, de Incompatibilidades do Persoal ao Servizo das Administracións Públicas - Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público As presentes bases, así como cantas actos administrativos se deriven delas e da actuación do Tribunal, poderán ser impugnadas polos/as interesados/as nos casos e na forma establecida na Lei 39/2015, do 1 de outubro, de Procedemento Administrativo Común das Administracións Publicas e Lei 40/2015 de 1 de outubro de Réxime Xurídico do Sector Público. D/Dona. con DNI núm:. con enderezo. C. P. Localidade. teléfono de contacto. e-mail. Que tendo coñecemento da apertura do prazo de presentación de instancias do proceso de ESTABILIZACIÓN de 3 prazas de persoal funcionario de carreira do posto de ADMINISTRATIVO/A do Concello de Arteixo (1 praza por quenda restrinxida ao colectivo con diversidade funcional e 2 prazas por quenda libre). Declarando explicitamente cumprir os requisitos establecidos nas bases xerais e específicas da convocatoria, non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da documentación que se aporta xunto á presente: 1. DNI 2. Titulación establecida como requisito de acceso na categoría á que opta 3. Acreditación de coñecemento de lingua galega para exención de realización de proba de galego (Celga 4 ou equivalente) 4. Autobaremo xunto coa documentación acreditativa dos méritos 5. Xustificante do pago dos dereitos de exame ou documentación de exención de pago segundo o establecido na ordenanza fiscal nº 11.6. Certificado oficial de grao de diversidade física, psíquica ou sensorial igual ou superior ao 33% (quenda restrinxida ao colectivo con diversidade funcional) Sexa admitida esta Instancia para participar na convocatoria enriba referida correspondente á OEP extraordinaria 2022, especificando quenda libre ou quenda restrinxida ao colectivo con diversidade funcional (marcar cunha x): INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estritamente necesarios relacionados coa súa solicitude O feito de que non nos facilite parte da información solicitada poderá supoñer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO D/Dona. declara pola presente, a veracidade dos méritos alegados no proceso selectivo ao que opta (para autobaremar os seus méritos siga estritamente o establecido nas bases reguladoras e verifique que achega a documentación acreditativa solicitada segundo as mesmas). A. MÉRITOS PROFESIONAIS: (Engada tantas liñas como necesite) (Engada tantas liñas como necesite) (Engada tantas liñas como necesite) Arteixo, 1 de decembro de 2022 Asinado: Carlos Calvelo Martínez (ALCALDE-PRESIDENTE)